L’Ajuntament de Sagunt invertix 238.684 euros en les obres de la ronda nord del Port de Sagunt
22 de febrer 2019

![Imagen 1](/media/actualidad/PublishingImages/1 Políticos/Pablo Abelleira c.jpg)![Imagen 2](/media/5pbdobg0/c_quico-fernandez.jpg)

![](/es-va/Actualidad/PublishingImages/Agost 2015/C_Ronda_Norte_Vlc.jpg)  
_

_

Vista aèria de la zona on es completarà la ronda nord de Port de Sagunt (en roig el nou vial)​

_  


_

  

La Junta de Govern ha adjudicat el contracte d’obres de la ronda nord del Port de Sagunt a l’empresa Asfaltos y Construcciones Elsan SA per un import total de 238.684 euros (IVA inclòs). Este vial que unirà l’avinguda Delta del riu i el carrer Serra Calderona tindrà un termini d’execució de quatre mesos a comptar des de l’inici de les obres.

  

El regidor d’Urbanisme, Pablo Abelleira, ha recordat que l’aprovació inicial del projecte de la ronda nord data de 2016 i “**que es va vore interrompuda per un nou procés d’expropiació vinculat al Sistema General 30 que es troba entre el barri dels metalls i el dels vents**”, Una vegada finalitzada la recepció del Sistema General 30 “**es pot, definitivament, contractar la finalització de la ronda nord**”. D’esta manera, ha manifestat, este nou vial “**tanca l’entramat urbà de la zona nord del Port de Sagunt i es el pas inicial per a vincular esta zona amb el pròxim projecte de pla especial del pont a Canet d’En Berenguer**”.

  

Per altra banda, l’alcalde de Sagunt, Quico Fernández, ha declarat que l’aprovació d’esta inversió “**és l’últim pas per a altre dels projectes que començaran  de manera imminent i que unirà la platja a l’altura del delta del riu amb el barri de Sant Josep**”. Fernández ha recordat que en estos moments queden uns 300 metres de carrer per urbanitzar i amb esta unió “**es crearà una ronda nord perimetral al Port de Sagunt que facilitarà la mobilitat, especialment entre Canet d’En Berenguer i el Port de Sagunt**”. A més, esta obra servirà per a “**d’una banda esponjar la zona i d’altra millorar l’accessibilitat del barri dels metalls**”.

  

Fernández ha aclarit que un dels objectius que tenen és obrir els carrers que en estos moments son espais tancats perquè hi puguen accedir directament i deixen d’estar confinats. També ha afirmat que els treballs començaran al març i que poden estar acabats al maig.

  

![](/media/wqzd4w2q/054_c_ronda_norte_02.jpg)  
![](/media/w4jiicbd/055_c_ronda_norte_01.jpg)  
_L__'avinguda Delta del riu en el barri dels metalls es comunicarà amb el carrer Sierra Calderona després de les obres​_

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-invertix-238-684-euros-en-les-obres-de-la-ronda-nord-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-invertix-238-684-euros-en-les-obres-de-la-ronda-nord-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-invertix-238-684-euros-en-les-obres-de-la-ronda-nord-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-invertix-238-684-euros-en-les-obres-de-la-ronda-nord-del-port-de-sagunt/)